जमटी के दो किमी के दायरे के गांवों के विकास के लिए प्रशासन प्रयासरत
बिशुनपुरप्रखंड के संवेदनशील और सुदूरवर्ती जमटी पुलिस पिकेट मैदान में जिला प्रशासन ने शुक्रवार को जनता दरबार सह सीधा संवाद का आयोजन किया। प्रशासन ने आपके द्वार कार्यक्रम और 13 फोकस एरिया डेवलपमेंट स्कीम तहत पुलिस पिकेट के दो किलोमीटर के दायरे के गांवों के लोगों के साथ सीधा संवाद किया और उनकी समस्याएं सुनीं। इस मौके पर लोगों के 500 आवेदन लिए गए। तत्काल 158 का समाधान किया गया।
इस मौके पर डीसी ने कहा कि जमटी पिकेट क्षेत्र के चार गांव जमटी, निरासी, कुम्हारी, वेरांग सहित अन्य पांच टोलों को 13 फोकस एरिया क्षेत्र में शामिल किया गया है। पुलिस पिकेट के दो किलोमीटर की परिधि वाले सभी गांवों के विकास के लिए जिला प्रशासन लगातार कोशिश कर रहा है। इसी क्रम में लोगों से सीधा संवाद कर उनकी समस्याओं के समाधान के लिए पूरा जिला और पुलिस प्रसाशन जमटी पहुंचा है। जनता दरबार में लोगों की भीड़ देखकर उन्होंने कहा कि आम जनता अब एकजुट हो गई है और क्षेत्र का विकास देखना चाहती है।
संचालित योजना का लाभ लोगों को देने के लिए त्वरित कार्रवाई की जा रही है। इस मौके पर डीसी और एसपी चंदन झा ने क्षेत्र के कुम्हारी, जमटी सहित कुछ टोलों का भ्रमण किया। लोगों से बातें की और गांव में संचालित योजनाओं की जानकारी ली और ग्रामीणों की समस्याओं से अवगत हुए।
इनलोगों को बनाया गया विकास दूत
योजनाको सफल बनाने के लिए ग्रामीणों के बीच से ही रूपेश कुजूर, कुंती देवी, सिकंदर उरांव, शीला देवी, अनिल भगत, फुलमति देवी, धर्मदेव खेरवार, फुलास देवी, संजय भगत, नीलम कुमारी, राजेश सिंह खेरवार, स्नेहलता कुजूर, धर्मदास उरांव, कार्तिक भगत को निरासी पंचायत के लिए ग्राम विकास दूत नियुक्त किया गया।
पेंशन सहित कई योजनाएं स्वीकृत की गईं
जनतादरबार में स्वास्थ्य विभाग की ओर से शिविर लगा कर मोतियाबिंद की स्क्रीनिंग, टीवी, मलेरिया सहित अन्य बीमारियों की जांच की गई। सामाजिक सुरक्षा विभाग ने वृद्धा, विधवा और विकलांग लोगों के 60 से अधिक आवेदन स्वीकार कर योग्य लाभुकों की पेंशन स्वीकृत की। बैंक आॅफ इंडिया ने स्टाॅल लगाकर 15 से अधिक लोगों का खाता खोला। स्टाॅल लगाकर आधार कार्ड के इनरॉलमेंट किए गए। खाद्यान्न और राशन से संबंधित 31, पशुपालन के लिए 12, मत्स्य पालन, मछुआ आवास और नए तालाब के लिए 20 तथा डोभा निर्माण के लिए आवेदन स्वीकृत किए गए। इसके अलावा मनरेगा के 20 जाॅब कार्ड निर्गत किए गए। इसके साथ ही 5 चापाकल की मरम्मत, 15 नए चपाकल लगाने, शौचालय निर्माण, फलदार वृक्ष, सब्जी बीज अन्य उद्यान के लिए 32, वन अधिकार पट्टे, 4 चिकित्सा अनुदान, असंगठित मजदूरों को जीवन ज्योति बीमा से जोड़ने सहित 13 तालाब निर्माण के लिए आवेदन प्राप्त हुए।
कभी नक्सली लगाते थे चौपाल, अब प्रसाशन कर रहा सीधा संवाद
प्रशासनके इस पहल को ग्रामीणों ने सकारात्मक बताया। कहा-यहां कभी नक्सली संगठन अपनी चैपाल लगाते थे। आज प्रशासन आया है। यह शुभ संकेत है। हमलोग भी अमन चैन से रहना चाहते हैं और विकास में हाथ बंटाना चाहते हैं। जनता दरबार में डीडीसी नागेंद्र कुमार सिन्हा, जिले के कई विभाग के अधिकारी काफी संख्या में ग्रामीण उपस्थित थे।
जनता दरबार में ग्रामीणों के बीच सामग्री वितरित करते डीसी और एसपी।
mag_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva